b'\n_START_ARTICLE_\nKrigskorrespondenter\n_START_SECTION_\nHandling\n_START_PARAGRAPH_\nLangt borte fra byen bor den fattige f\xc3\xa5rehyrde Nikiva med sin datter Scura. De tror sig sikre for de fjendtlige soldater i den afsides egn, men en dag indhenter krigsuhyret dem, og inden aften er Scura faderl\xc3\xb8s. I dybe tanker sidder Scura ved sin faders grav, da hun h\xc3\xb8rer r\xc3\xa5b om hj\xc3\xa6lp. Hun g\xc3\xa5r efter lyden og finder Bretton forulykket, styrtet ned i en dyb kl\xc3\xb8ft. St\xc3\xb8ttet og hjulpet af Scura n\xc3\xa5r han atter tilbage til det sted, hvorfra han er styrtet ned. Hans f\xc3\xb8rste tanke g\xc3\xa6lder det anbefalingsbrev fra ministeren, der kan skaffe hans blad de store muligheder - men se, det er r\xc3\xb8vet, uden tvivl stj\xc3\xa5let af hans "ven" og "kollega" Clark. Ved hj\xc3\xa6lp af Brettons anbefalingsbrev skaffer Clark sig en venlig modtagelse i hovedkvarteret. Generalen giver ham mange oplysninger, og Clark har rigeligt stof til en f\xc3\xa6ngslende artikel. Da Bretton ankommer til hovedkvarteret mist\xc3\xa6nkes han for spioneri, da han ikke har de n\xc3\xb8dvendige papirer, og han bliver reddet af Scura, der elsker ham.'